|  |  |  |
| --- | --- | --- |
| G:\MOJCA\stye\grb_horjul.jpg | **OBČINA HORJUL**  Občinski trg 1  1354 HORJUL  (01) 7591 120 / 040 350 273 E-mail: obcina@horjul.si |  |

Datum: 20. 1. 2026

Štev.: 081-0001/2026-1

Na podlagi 5. člena Statuta Občine Horjul (Uradni list RS, št. 63/2010, 100/2011 in 80/2013) in 8. člena Odloka o podeljevanju priznanj Občine Horjul (Uradni list RS, št. 19/2024), objavljamo

RAZPIS

ZA PODELITEV PRIZNANJ OBČINE HORJUL ZA LETO 2026

1.

Občina Horjul preko javnega razpisa podeljuje naslednja priznanja:

* naziv častni občan
* plaketa občine
* priznanje občine

2.

**Naziv častni občan:**

Priznanje častni občan Občine Horjul je najvišje priznanje in se podeli posameznikom, ki so s svojim delom pomembno in trajno prispevali k razvoju družbe, utrjevanju miru, razvoju in dosežkom na raznih področjih človekove ustvarjalnosti oz. k ugledu in napredku občine. Kriterij za podelitev naziva so tudi izjemni dosežki za prepoznavnost Občine Horjul v Republiki Sloveniji in širše.

Priznanje častni občan se praviloma podeljuje sedanjim in bivšim prebivalcem Občine Horjul za življenjsko delo oziroma za izredne dosežke na raznih področjih družbenega življenja in dela.

Naziv častni občan se podeli praviloma izjemoma.

Priznanje častni občan se lahko podeli posamezniku le enkrat. Priznanje častni občan se podeli v obliki grba občine in listine, ki vsebuje besedilo o podelitvi naziva, grb občine, žig občine in podpis župana ter je vložena v svečano mapo.

Prejemnike priznanja častni občan se vabi na vse slavnostne prireditve in dogodke, ki jih organizira občina.

**Plaketa občine**

Plaketa občine se podeljuje posameznikom, podjetjem, zavodom, skupnostim, društvom in drugim pravnim osebam za izjemne dosežke in uspehe s katerimi povečujejo ugled Občine Horjul na gospodarskem, kulturnem, športnem področju in dosežke na drugih področjih.

Plaketa občine se podeli tudi posamezniku za življenjsko delo, večletne uspehe ali enkratne izjemne dosežke trajnejšega pomena.

Plaketa se podeli v obliki grba občine in listine, ki vsebuje besedilo o podelitvi naziva, grb občine, žig občine in podpis župana ter je vložena v svečano mapo.

Plaketo Občine Horjul lahko posameznik, podjetje, zavod, skupnost, društvo in druge pravne osebe prejmejo večkrat za delo na različnih področjih.

**Priznanje občine**

Priznanje Občine Horjul se podeli posameznikom, podjetjem, zavodom, skupnostim, društvom in drugim organizacijam in skupnostim za delo in dejanja, ki so jih dosegli ob posebnih priložnostih in s svojo požrtvovalnostjo in delom povečujejo ugled občine.

Prejemniku se podeli priznanje v obliki listine, ki vsebuje besedilo o podelitvi naziva, grb občine, žig občine in podpis župana ter je vložena v svečano mapo.

Priznanje Občine Horjul lahko posameznik, podjetje, zavod, skupnost, društvo in druge pravne osebe prejmejo večkrat za delo na različnih področjih.

3.

Predlagatelji za podelitev priznanj Občine Horjul, so lahko župan, občinska uprava, člani občinskega sveta, občani, politične stranke, liste, krajevne skupnosti, podjetja, društva ter druge organizacije in skupnosti.

Predlagatelj se sam ne more predlagati za prejemnika priznanja.

4.

Predlogi morajo biti pisno utemeljeni in morajo vsebovati kronološko urejene podatke o kandidatu in njegovih dosežkih, ki predlog utemeljujejo v skladu s cilji in namenom Odloka o podeljevanju priznanj v Občini Horjul. Vsebovati morajo soglasje kandidata h kandidaturi in vrsto predlaganega priznanja. Soglasje je potrebno predložiti do obravnave na občinskem svetu.

5.

Pisni predlogi se pošljejo v zaprti kuverti z oznako » Ne odpiraj - razpis za priznanja« do vključno 20. marca 2026 na naslov: Občina Horjul, Občinski trg 1, 1354 Horjul.

Pobude, prispele po razpisnem roku se ne upoštevajo.

6.

O izbiri kandidatov, ki prejmejo priznanje se odloča na občinskem svetu. Predlogi za priznanja, ki so bili podani v preteklih letih in niso bili uvrščeni v izbor, se ne upoštevajo.

Priznanja bodo podeljena na slovesnosti ob občinskem prazniku.

|  |  |  |
| --- | --- | --- |
|  |  | Občina Horjul |
|  |  | Župan |
|  |  | Janko Prebil |

Priloga:

* Soglasje h kandidaturi